CELEX: 32005R2098
Language: et
Date: 2005-12-20 00:00:00
Title: Komisjoni määrus (EÜ) nr 2098/2005,  20. detsember 2005 , millega lubatakse Taani lipu all sõitvatel laevadel uuesti alustada kilupüüki ICESi püügipiirkonnas IIIa

21.12.2005   
            
            
               ET
            
            
               Euroopa Liidu Teataja
            
            
               L 335/32
            
         
      KOMISJONI MÄÄRUS (EÜ) nr 2098/2005,
   20. detsember 2005,
   millega lubatakse Taani lipu all sõitvatel laevadel uuesti alustada kilupüüki ICESi püügipiirkonnas IIIa
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artikli 26 lõiget 4,
   võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (2) eriti selle artikli 21 lõiget 3,
   ning arvestades järgmist:
   
               (1)
            
            
               Nõukogu 22. detsembri 2004. aasta määrusega (EÜ) nr 27/2005, millega määratakse 2005. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (3) on kehtestatud 2005. aasta kvoodid.
            
         
               (2)
            
            
               Taani lõpetas 9. oktoobril 2005 oma lipu all sõitvatel kalalaevadel kilupüügi ICESi püügipiirkonnas IIIa.
            
         
               (3)
            
            
               Komisjoni määrusega (EÜ) nr 1779/2005 (4) on keelatud Taani lipu all sõitvatel või Taanis registreeritud laevadel püüda kilu ICESi püügipiirkonnas IIIa.
            
         
               (4)
            
            
               Rootsi kandis 15. novembril 2005 ICESi piirkonnas IIIa Taanile üle 1 000 tonni suuruse kilukvoodi. Seepärast tuleks Taani lipu all sõitvatel või Taanis registreeritud laevadel lubada püüda kilu ICESi püügipiirkonnas IIIa. Seega tuleks tunnistada kehtetuks komisjoni määrus (EÜ) nr 1779/2005,
            
         ON VASTU VÕTNUD KÄESOLEVA MÄÄRUSE:
   Artikkel 1
   Püügiloa taastamine
   Taani lipu all sõitvatel laevadel lubatakse uuesti alustada kilupüüki ICESi püügipiirkonnas IIIa alates 28. novembrist 2005.
   Artikkel 2
   Kehtetuks tunnistamine
   Komisjoni määrus (EÜ) nr 1779/2005 tunnistatakse kehtetuks.
   Artikkel 3
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 28. novembrist 2005.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. detsember 2005
      
         
            Komisjoni nimel
         
         
            kalandus- ja merendusasjade peadirektor
         
         Jörgen HOLMQUIST
         
      
   
   
      (1)  EÜT L 358, 31.12.2002, lk 59.
   
      (2)  EÜT L 261, 20.10.1993, lk 1. Määrust on viimati muudetud määrusega (EÜ) nr 768/2005 (ELT L 128, 21.5.2005, lk 1).
   
      (3)  ELT L 12, 14.1.2005, lk 1. Määrust on viimati muudetud määrusega (EÜ) nr 1936/2005 (ELT L 311, 26.11.2005, lk 1).
   
      (4)  ELT L 288, 29.10.2005, lk 12. Taani lipu all sõitvate laevade suhtes kehtiv keeld püüda kilu.